== Landstedets historie ==
Den ældste del af Rungstedlund stammer fra omkring [[1680]], og landstedet har tidligere været kro med tilhørende landbrug. På kroen har flere berømte kulturpersoner været logerende, såsom [[Ludvig Holberg]] og [[Johannes Ewald]]. Ewald blev, nedbrudt af gigt og drikfældighed, sat i pleje på kroen i årene [[1773]]-[[1776]] og skrev her talrige af sine digte, heriblandt ''[[Rungsteds Lyksaligheder - En Ode]]''. Opholdet gav ham også inspiration til syngespillet ''[[Fiskerne (syngespil)|Fiskerne]]'' fra [[1779]] med den danske kongesang, ''[[Kong Christian stod ved højen Mast]]''.
Litteratur Bygninger,_konstruktioner_og_anlæg Naturbeskyttelse